[pic] | KUMMISSJONI TAL-KOMUNITAJIET EWROPEJ | Brussel 28.6.2007 KUMM(2007) 362 finali RAPPORT MILL-KUMMISSJONI Rapport annwali mill-Kummissjoni Dwar il-Fond ta' Garanzija u l-Ġestjoni tiegħu fl-2006 {SEG(2007) 869} WERREJ 1. Bażi legali 3 2. Il-Qagħda tal-Fond fil-31 ta' Diċembru 2006 3 2.1 Analiżi finanzjarja 3 2.2 Il-preżentazzjoni tal-kontijiet 5 2.3 Dikjarazzjoni finanzjarja tal-Fond ta' Garanzija ta' qabel il-konsolidament fil-31 ta' Diċembru 2006 5 2.3.1 Karta tal-bilanċ għall-Fond ta' Garanzija qabel il-konsolidament 6 2.3.2 Kont Ekonomiku "Outturn" tal-Fond ta' Garanzija qabel il-konsolidament 9 3. Ħlasijiet lill-Fond 10 3.1. Ħlasijiet mill-baġit ġenerali matul is-sena finanzjarja 10 3.2. Imgħaxxijiet mill-investimenti kapitali ta' l-assi likwidi tal-Fond 11 3.3. Irkupru mid-debituri li naqsu mill-obbligi tagħhom. 12 4. L-Obbligi tal-Fond 12 4.1. Pagamenti għall-obbligi li ma ġewx onorati 12 4.2. Rimunerazzjoni tal-BEI 12 1. BAżI LEGALI Ir-Regolament tal-Kunsill (KE, Euratom) Nru 2728/94 tal-31 ta' Ottubru 1994 (ir-"Regolament" stabbilixxa Fond ta' Garanzija għal azzjonijiet esterni ("il-"Fond") għall-ħlas tal-kredituri Komunitarji, meta l-benefiċjarji ta' self mogħti, jew garantit mill-Komunità, jonqsu mill-obbligu tagħhom ta' ħlas. Ir-Regolament ġie emendat bir-Regolament tal-Kunsill (KE, Euratom) Nru 1149/99 tal-25 ta' Mejju 1999 (ĠU L 139, 2.6.1999, p. 1), ir-Regolament tal-Kunsill (KE, Euratom) Nru 2273/2004 tat-22 ta' Diċembru 2004 (ĠU L 396, 31.12.2004, p. 28), kif l-aħħar emendat bir-Regolament tal-Kunsill (KE, Euratom) Nru 89/2007 tat-30 ta' Jannar 2007 (ĠU L 22, 31.1.2007, p. 1) (“ir-Regolament emendat”). L-aħħar emenda għandha tapplika mill-1 ta' Jannar 2007. Skond l-Artikolu 6 tar-Regolament, il-Kummissjoni fdat l-ġestjoni finanzjarja tal-Fond lill-Bank Ewropew ta' Investiment (BEI) skond ftehim konkluż bejn il-Komunità u l-BEI tat-23 ta' Novembru 1994 fi Brussell u fil-25 ta' Novembru 1994 fil-Lussemburgu ("il-Ftehim"). Skond l-Artikolu 8.2 tal-Ftehim, sa l-1 ta' Marzu ta' kull sena, il-Bank għandu jibgħat lill-Kummissjoni rapport annwali dwar il-qagħda tal-Fond u l-ġestjoni tiegħu, inkluż rendikont tad-dħul u tal-ħruġ, "dikjarazzjoni tar-riżultati finanzjarji", u d-dikjarazzjoni finanzjarja tal-Fond għas-sena preċedenti, "dikjarazzjoni dwar il-qagħda finanzjarja tal-Fond". Aktar dettalji tar-rapport li jkopri s-sena 2006 jinsabu fit-Taqsima 2 tad-Dokument ta’ Ħidma tal-Persunal tal-Kummissjoni (l-"Anness")[1]. Barra minn hekk, l-Artikolu 7 tar-Regolament kif emendat, jimponi l-obbligu fuq il-Kummissjoni li tibgħat lill-Parlament Ewropew, lill-Kunsill u lill-Qorti ta' l-Awdituri rapport dwar il-qagħda tal-Fond u l-ġestjoni tiegħu għal kull sena finanzjarja, sa mhux aktar tard mill-31 ta' Mejju tas-sena ta' wara. 2. Il-Qagħda tal-Fond fil-31 ta' Diċembru 2006 2.1 Analiżi finanzjarja Il-qagħda finanzjarja tal-Fond ġiet ippreżentata skond l-Istandards Internazzjonali tar-Rappurtar Finanzjarju ("IFRS"), għall-għeluq tas-sena finanzjarja 2006. Il-Fond kien jammonta għal EUR 1,379,697,691.89 (ara Taqsima 3 ta' l-Anness: Dikjarazzjoni tal-qagħda finanzjarja tal-Fond fil-31 ta' Diċembru 2006, mogħtija mill-BEI) Dan it-total huwa magħmul mis-segwenti, - ħlasijiet lill-Fond mill-baġit, EUR 2,799,914,500.00; - riżultati netti annwali tas-snin ta' qabel, EUR 575,869,592.23; - irkupru ta' ħlasijiet maħruġa mill-Fond għan-nuqqasijiet (ta' benefiċjari), EUR 575,673,913.77; - tnaqqis ta' drittijiet imħallsa għall-ġestjoni, EUR 714,719.38; li jikkorrispondu għal pagament li għandu jsir fl-2007; - ammont imdaħħal mill-Kummissjoni bħala rkupru tardiv fl-2002 EUR 5,090,662.91; - aġġustament minħabba l-applikazzjoni ta' l-IFRS għall-valutazzjoni tal-portafoll tal-Fond, EUR 14,996,561.86 (Ara l-punt "Riżervi" fl-Obbligi tal-Karta tal-Bilanċ tal-Fond ta' Garanzija fit-Taqsima 3 ta' l-Anness); - tnaqqis ta' ħruġ mir-riżorsi tal-Fond, EUR 477,860,856.19; - ħlasijiet suċċessivi li saru mill-ġdid lill-baġit, mill-eċċess tal-Fond (EUR 1,775,870,000.00); - ir-rifużjoni eċċezzjonali li saret lill-baġit, ta' EUR 338,831,402.07 fl-2005, li tirrappreżenta 9% ta' l-operazzjonijiet li kienu għadhom pendenti fl-1 ta' Mejju 2004, mogħtija lill-għaxar Stati Membri ġodda (Ara Taqsima 1 dwar l-emenda ta' l-2004 għar-Regolament tal-Fond) Wara t-tnaqqis ta' l-ammont dovut ta' EUR 743,249.38, li minnhom EUR 714,719.38 jirrappreżentaw drittijiet għall-ġestjoni (id-drittijiet tal-BEI), it-total nett tal-karta tal-bilanċ tal-Fond fil-31 ta' Diċembru 2006, huwa ta' EUR 1,378,954,442.51. Fil-31 ta' Diċembru 2006, it-tranżazzjonijiet pendenti ta' self u garanzija fuq self, u l-imgħax dovut fuq self mogħti lill-Bulgarija u lir-Rumanija, ammontaw għal EUR 2,899,334,719.06. Peress li dawn il-pajjiżi saru membri ta' l-Unjoni Ewropea fl-1 ta' Jannar 2007, minn dakinhar, fl-14 ta' Frar tħallas lura l-ammont ta' EUR 260,940,124.72 lill-baġit, wara l-emenda fir-Regolament. L-Artikolu 3 tar-Regolament kif emendat jirrikjedi li l-ammont tal-Fond għandu jilħaq livell xieraq (ammont fil-mira), stabbilit għal ta' 9% tat-total ta' l-obbligi kapitali pendenti fuq kull tranżazzjoni, flimkien ma' l-imgħaxxijiet dovuti. Għalhekk, it-tranżazzjonijiet ta' self u ta' garanzija fuq self lill-pajjiżi terzi[2] li għadhom pendenti, flimkien ma' l-imgħaxxijiet dovuti, telgħu għal EUR 11,025,065,532.58 fil-31 ta' Diċembru 2006, li minnhom EUR 109,809,066.54 jirrappreżentaw imgħaxxijiet dovuti. Il-proporzjon bejn ir-riżorsi tal-Fond ta' EUR 1,118,014,317.79 (EUR 1,378,954,442.51 - EUR 260,940,124.72) u l-obbligi kapitali pendenti, fis-sens tar-Regolament kif emendat, kien ta' 10.1%. Peress li dan huwa ogħla mill-ammont fil-mira ta' 9% ta' l-ammont totali garantit dovut (ammont ta' EUR 992.26 miljun għad-dritt), irid isir ħlas mill-Fond lill-baġit ta' l-Unjoni Ewropea, skond il-paragafu 3 tar-Regolament kif emendat fl-2007. L-ammont li jrid jiddaħħal bħala bilanċ fl-Abbozz Preliminari tal-Baġit għall-2008 huwa ta' EUR 125,750,000.00. 2.2 Il-preżentazzjoni tal-kontijiet Peress li l-Kummissjoni iddeċidiet li jippreżenta l-kontijiet skond ir-regoli ġodda għall-kontijiet, imsejsa fuq il-prinċipji ta' IPSAS / IFRS, id-dikjarazzjonijiet finanazjarji tal-Fond ta' qabel il-konsolidament, ġew imħejjija skond dawn il-prinċipji, kif imfissra fl-Anness. 2.3 Dikjarazzjoni finanzjarja tal-Fond ta' Garanzija ta' qabel il-konsolidament fil-31 ta' Diċembru 2006 L-ammont totali tal-karta tal-bilanċ ta' qabel il-konsolidament huwa ta' EUR 1,380,797,489.49. Dan jinkludi l-ammont totali tal-Fond kif ukoll l-arretrati koperti mill-Fond, l-imgħaxxijiet dovuti fuq ħlasijiet tardivi u ammonti oħra dovuta biex tkun tista' ssir dikjarazzjoni finanzjarja kompluta tal-Fond, għall-qagħda fl-aħħar tas-sena, li għandha tiġi kkonsolidata mal-karta tal-bilanċ konsolidata ta' l-UE. It-tibdiliet ewlenin fil-preżentazzjoni tal-kontijiet huma mfissra fin-noti, għar-rikonċiljazzjoni taċ-ċifri, mad-dikjarazzjoni finanzjarja tal-BEI, preżentati fl-Anness (paragrafu 3.2). 2.3.1 Karta tal-bilanċ għall-Fond ta' Garanzija qabel il-konsolidament Karta tal-bilanċ; Assi (EUR) | 2006 | 2005 | Assi kurrenti | Riċevibbli għal żmien qasir | 1,099,797.60 | 1,227,798.12 | Oħrajn | 1,099,797.60 | 1,227,798.12 | Investimenti għal żmien qasir | 939,964,332.03 | 1,008,639,934.02 | Portafoll AFS – spiża | 909,631,292.30 | 946,662,502.30 | Portafoll AFS – differenza attwarja | -7,298,412.75 | -8,860,547.41 | Portafolll AFS – aġġustament tal-valur ġust | 14,654,734.60 | 46,565,266.11 | Portafoll AFS – dovuti | 22,976,717.60 | 24,272,713.02 | Portafoll AFS – taħsir | Kontanti u ekwivalenti | 439,733,359.86 | 316,024,023.23 | Assi kurrenti | 1,158,007.44 | 1,582,089.98 | Depożiti għal żmien qasir - nominali | 436,500,000.00 | 313,500,000.00 | Imgħaxxijiet dovuti fuq depożiti għal qasir żmien | 2,075,352.42 | 941,933.25 | Ekwivalenti oħra - spiża | Imgħaxxijiet dovuta fuq ekwivalenti oħra | Assi kurrenti totali | 1,380,797,489.49 | 1,325,891,755.37 | TOTAL | 1,380,797,489.49 | 1,325,891,755.37 | Karta tal-bilanċ; Obbligi (EUR) | 2006 | 2005 | A. EKWITÀ | Kapital (Fond ta' Garanzija) | 685,213,097.93 | 650,303,097.93 | Pagamenti mill-baġit | 559,463,097.93 | 557,573,097.93 | (eċċess li għandu jitħallas lill-baġit) | 125,750,000.00 | 92,730,000.00 | Riżervi | 14,996,561.86 | 46,981,944.72 | Applikazzjoni għall-ewwel darba – Riżerva għall-valur ġust | 341,827.26 | 416,678.61 | Bidla fil-valur ġust ta' l-assi ta' l-AFS | 14,654,734.60 | 46,565,266.11 | Eċċess akkumulat - defiċit | 627,856,153.68 | 577,197,865.26 | Riżultati miġjuba 'l quddiem | 627,856,153.68 | 577,197,865.26 | Riżultat ekonomiku tas-sena | 51,965,637.41 | 50,658,288.42 | Total ta' l-Ekwità | 1,380,031,450.88 | 1,325,141,196.33 | B. OBBLIGI KURRENTI | Kontijiet pagabbli | 766,038.61 | 750,559.04 | Oħrajn | 766,038.61 | 750,559.04 | Obbligi kurrenti totali | 766,038.61 | 750,559.04 | TOTAL | 1,380,797,489.49 | 1,325,891,755.37 | Nota dwar il-karta tal-bilanċ. - "Riċevibbli oħrajn għal żmien qasir" tirreferi għal ammonti li ġew mitluba biex jinħarġu mill-Fond. Dan l-ammont jinkludi l-kapital, l-imgħaxxijiet u l-penali dovuta lill-Baġit Komunitarju wara l-intervent tal-Fond meta tkun ġiet attivata l-garanzija. - Din id-differenza fl-"aċċess akkumulat" fl-ekwità meta mqabbla mal-qagħda finanzjarja tal-Fond misjuba fil-paragrafu 3.3 ta' l-Anness tista' tfisser bir-rifużjonijiet mitluba u l-penali mħallsa lill-Fond. - "Kontijiet pagabbli oħrajn" fl-2006 jinkludu l-kumitat ta' tmexxija tal-BEI, id-drittijiet imħallsa lill-awdituri, id-drittijiet ta' l-awdituri għall-ammont dovut fuq il-kontijiet ta' l-għeluq u l-ammont dovut għall-irkupru dovut lill-BEI, wara l-ħlas tal-penali dovuti lill-Fond. 2.3.2 Kont Ekonomiku " Outturn " tal-Fond ta' Garanzija qabel il-konsolidament GF - Kont konsolidat ekonomiku "outturn" | 2006 | 2005 | Dħul mit-tranżazzjonijiet finanzjarji | 52,981,320.04 | 51,555,876.17 | Dħul mill-imgħax | Dħul mill-imgħax fuq kontanti u ekwivalenti | 11,443,127.48 | 6,280,520.69 | Dħul mill-imgħax fuq assi ta' l-AF | 41,538,192.56 | 44,158,957.25 | Dħul ieħor mill-imgħax | -88,004.16 | Profitti mill-kambju | 54,152.53 | Profitti realizzati minn bejgħ ta' assi ta' l-AFS | 0.00 | 1,150,249.86 | Riverżjoni ta' telf ta' tħassir fuq assi ta' l-AFS | Dħul ieħor finanzjarju | Spejjeż ta' tranżazzjonijiet finanzjarji | -1,015,682.63 | -897,587.75 | Spejjeż relatati ma' l-imgħax | Spejjeż relatati ma' l-imgħax fuq kontanti u ekwivalenti | Telf mill-kambju | -128,000.52 | Telf realizzat mill-bejgħ ta' assi ta' l-AFS | Telf ta' tħassir fuq assi ta' l-AFS | Spejjeż finanzjarji oħra | -887,682.11 | -897,587.75 | Li minnhom: Ammont dovut għall-ġestjoni | -714,719.38 | -702,497.47 | EĊĊESS FUQ ATTIVITAJIET LI MHUMIEX OPERATTIVI | 51,965,637.41 | 50,658,288.42 | EĊĊESS MINN ATTIVITAJIET ORDINARJI | Profitti straordinarji | Telf straordinarju | EĊĊESS MINN ATTIVITAJIET STRAORDINARJI | RIŻULTAT EKONOMIKU GĦAS-SENA | 51,965,637.41 | 50,658,288.42 | Nota dwar il-kont Ekonomiku " Outturn " qabel il-konsolidament: - L-aġġustament fl-2005 relatat ma' "dħul ieħor mill-imgħax" sar minħabba bidla fil-valutazzjoni tal-penali li jridu jidħlu. - Il-"profitti mill-kambju" fl-2005 jirreferu għall-valutazzjoni ta' "riċevibbli oħra". "Spejjeż oħra finanzjarji" jinkludu l-inkarigu amministrattiv tal-BEI, id-drittijiet ta' l-awdituri, l-ammont dovut fi drittijiet ta' l-awdituri għall-għeluq tal-kontijiet u id-drittijiet ta' l-irkupru dovuti lill-BEI, wara l-ħlas ta' penali li għadhom pendenti, dovuti lill-Fond. 3. Ħlasijiet lill-Fond 3.1. Ħlasijiet mill-baġit ġenerali matul is-sena finanzjarja Il-bażi ġuridika għall-arranġamenti għall-provvediment hija desktitta f'Taqsima 1 ta' l-Anness. Ir-Regolament tal-Kunsill (KE) Nru 2040/2000 tas-26 ta' Settembru 2000 (ĠU L 244, 29.9.2000, p. 27) dwar dixxiplina tal-baġit, awtorizza d-dħul fil-baġit ġenerali ta' riżerva għal self u tranżazzjonijiet garantiti. Dan is-suġġett li lilu ġew approprjati EUR 229 miljun fl-2006, jintuża biex jissaħħaħ il-Fond billi jiġu trasferiti ċerti ammonti lil-punt tal-baġit għall-ħlasijiet tal-Fond. Fl-ambitu ta' din il-bażi ġuridika, l-awtorità tal-baġit adottat fl-2006, trasferiment ta' EUR 127,640,000.00 biex jissaħħaħ il-Fond. - It-trasferiment DEC20/2006[3]: EUR 127,640,000.00: dan it-trasferiment sar għall-ħlasijiet lill-Fond għall-finijiet tad-Deċiżjonijiet tal-Kunsill tat-22 ta' Diċembru 1999, 6 ta' Novembru 2001 u 22 December 2004 skond l-arranġamenti misjuba fl-Anness għar-Regolament. Id-Deċiżjonijiet koperti b'dan it-trasferiment huma elenkati f'Taqsima 1 ta' l-Anness. It-trasferiment ta' EUR 127,640,000.00 ġie mħallas skond il-mekkaniżmu ta' tpaċija kontra r-rifużjoni ta' l-eċċess tal-Fond ta' EUR 92,730,000.00. Konsegwentement, l-ammont nett ta' EUR 34,910,000.00 ġie mħallas lill-Fond fil-31 ta' Lulju 2006. Fit-30 ta' Jannar 2007, il-Kunsill adotta emenda (ara t-Taqsima 1 fuq il-Bażi Legali) li għandha tapplika mill-1 ta' Jannar 2007. L-għan ewlieni ta' din l-emenda huwa t-titjib ta' l-effiċjenza ta' l-użu tal-mezzi tal-baġit billi jsir provvediment lill-Fond abbażi ta' l-ammonti osservati ta' self garantit li għadu pendenti. Skond il-Ftehim Internazzjonali bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-ġesjoni finanzjarja soda[4], l-ammont eżistenti għall-iffinanzjar tal-Fond ser isir skond linja tal-baġit taħt l-Intestatura 4 (Relazzjonijiet Esterni) u mhux, bħal fil-passat, permezz ta' Riżerva dedikata[5]. 3.2. Imgħaxxijiet mill-investimenti kapitali ta' l-assi likwidi tal-Fond L-assi likwidi tal-Fond huma investiti skond il-prinċipji ta' ġestjoni mniżżla fl-Anness għall-Fethim Komunità/BEI tat-23/25 ta' Novembru 1994, kif emendat bil-Ftehim Supplimentari Nru 1 tas-17/23 ta' Settembru 1996 u l-Ftehim Supplimentari Nru 2 tas-26 ta' April/8 ta' Mejju 2002. Permezz tal-Ftehim Supplimentari Nru 2, il-prinċipji ta' Investiment ġew mibdula fl-2002 biex tiġi kkoreġuta l-likwidità eċċessiva li kienet telgħet għal aktar minn 50% ta' l-assi tal-Fond u li kien qed jirristrinġi r-riżultati tal-Fond. Filwaqt li jinżamm il-limitu li permezz tiegħu, għallinqas terz għandu jiġi investit f'investimenti għal żmien qasir (sa sena), l-istrumenti eliġibbli għal-likwidità għal qasir żmien ġew estiżi. Fil-preżent jinkludu titoli mingħajr rati fissi, indipendentement mid-dati tal-maturità u titoli b'rati fissi b'massimu ta' sena għad-data tal-maturità, indipendentement mill-perjodu ta' maturità inizjali tagħhom. Dan minħabba li t-titoli b'rata fissa ta' imgħaxxijiet jistgħu jitħallsu lura bir-rata ta' 100% tal-valur nominali tagħhom fl-aħħar ta' ħajjithom, filwaqt li t-titoli mingħajr rati fissi jistgħu jinbiegħu fi kwanunkwe ħin għal prezz li joqrob ir-rata ta' 100%, baqa' kemm baqa' żmien għall-maturità. Biex jinżamm bilanċ bejn l-istrumenti varji li fir-rigward tagħhom il-likwità hija sorveljata, minimu ta' 18% (li jikkorrispondi għad-doppju tar-rata ta' provvediment tal-Fond) huwa miżmum f'investimenti monetarji, b'mod partikolari d-depożiti bankarji. Din l-istruttura l-ġdida kienet ta' għajnuna biex jittejbu r-riżultati tal-Fond filwaqt li jinżamm livell prudenti ta' likwidità. Fl-aħħar ta' l-2006, l-istruttura fil-mira tal-portafoll kif mirquma fl-2005, jiġifieri distribuzzjoni ugwali ta' investimenti bejn it-tieni u l-għaxar sena tal-maturità, kienet kważi implimentata. Hemm programmata implimentazzjoni sħiħa għall-2007. Ir-riżultati tal-portafoll kienu superjuri għall-aspettattivi tiegħu (ara l-anness fil-paragrafu 2.5.2. "Riżultati" għad-dettalji). Fl-aħħar ta' l-2006, ir-riżultati ta' ħruġ ( out-performance ) ammontaw għal 6.45 punti bażi. Il-lista tal-banek awtorizzati li jirċievu d-depożiti hija maqbula mal-Kummissjoni u mal-BEI. Il-lista oriġinali ġiet riveduta regolarment fid-dawl tal-bidliet l-aktar reċenti tal-klassifika tal-banek. Ħafna mill-banek huma membri tas-Sistema tal- Ikklerjar għall-Euro Kollha għandhom klassifikazzjoni mingħand Moody's għallinqas ta' A1 għal investiment fil-medda t-twila ta' żmien u P1 għal investimenti għal żmien qasir, jew klassifikazzjoni ekwivalenti mingħand Standard & Poor’s jew Fitch. L-investimenti li jsiru magħhom huma rregolati minn regoli li jassiguraw dħul ogħla u li jevitaw il-konċentrazzjoni tar-riskju. Fl-2006, id-dħul fuq l-imgħaxxijiet mill-kontanti u l-ekwivalenti, fuq il-kontijiet kurrenti tal-Fond u fuq it-titoli ammonta għal EUR 52,981,320.04, magħmul mis-segwenti: - Depożiti u kontijiet kurrenti: EUR 11,443,127.48; dan jirrappreżenta l-qagħda fil-31 ta' Diċembru 2006 inklużi l-interessi fuq id-depożiti bankarji, EUR 10,272,574.00 u tibdil fl-interessi dovuta, EUR 1,133,419.17 fl-2005 Il-kontijiet kurrenti ammontaw għal EUR 37,134.31 li jinkludu interessi fuq il-kontijiet kurrenti. - Il-portafoll tat-titoli: EUR 41,538,192.56; dan l-ammont jinkludi EUR 44,781,061.69, interessi fuq titoli, u tibdil fl-interessi dovuti (EUR 1,295,995.14) fil-31 ta' Diċembru 2006 L-imgħaxxijiet li huma ġġenerati minn investimenti fil-forma ta' titoli skond il-prinċipji ta' l-investiment stipulati fil-Ftehim li jinkariga lill-BEI biex jamministra l-assi likwidi tal-Fond. Minn din iċ-ċifra madankollu jrid jitnaqqas l-ammont ta' EUR 1,946,873.99 li matul is-sena ddaħħal bħala d-differenza bejn il-prezz ta' l-entrata u l-valur ta' fidi diviż pro rata temporis fuq iż-żmien li fadal tat-titoli miżmuma (li jikkorrispondi mal-firxa tal-primjum jew tnaqqis imdaħħal fil-kont ta' qligħ u telf). L-imgħaxxijiet jiddaħħlu fir-riżultat għas-sena finanzjarja. 3.3. Irkupru mid-debituri li naqsu mill-obbligi tagħhom. Ma sar l-ebda irkupru fl-2006. Ammont ta' USD 1,448,433.44 li huwa relatat ma' l-interssi fuq il-penali mhux imħallsa 4. L-Obbligi tal-Fond 4.1. Pagamenti għall-obbligi li ma ġewx onorati Il-Fond ma ġiex mitlub jagħmel pagamenti għall-obbligi li ma ġewx onorati l-2006. 4.2. Rimunerazzjoni tal-BEI It-tieni Ftehim Supplimentari għall-Ftehim iffirmat fis-26 ta' April u fit-8 ta' Mejju 2002, jistipula li r-rimunerazzjoni tal-Bank għandha tkun ddeterminata bl-applikazzjoni, għal kull saff ta' l-assi tal-Fond, tar-rati annwali digressivi ta' kummissjoni li japplikaw għalihom rispettivament. Din ir-rimunerazzjoni hija kkalkolata skond il-medja ta' l-assi tal-Fond. Ir-rimunerazzjoni tal-Bank għall-2006 ġiet stabbilita għal EUR 714,719.38 u ddaħħlet fil-kont ta' qligħ u telf bħala ammonti dovuti (obbligi) fil-karta tal-bilanċ. Ir-rimunerazzjoni ġiet imħallsa lill-BEI fi Frar 2007. [1] SEC (2007) [2] Ir-Regolament kif emendat jistipula li t-tranżazzjonijiet li saru mal-pajjiżi kandidati għall-adeżjoni, koperti bil-Fond, jibqgħu koperti mill-garanzija Komunitarja wara id-data ta' adeżjoni. Madankollu, minn dik id-data, ma jibqgħux azzjonijiet esterni tal-Komunitajiet u jkunu koperti direttament mill-baġit ġenerali ta' l-Unjoni Ewropea u mhux bil-Fond. [3] SEC(2006) 646 finali [4] ĠU C139, 14.06.2006, p. 1 [5] Id-dixxiplina tal-baġit ser tiġi madanalollu żgurata, peress li:- self ta' Assistenza Makro-Finanzjarja, jeħtieġ deċiżjonijiet individwali tal-Kunsill;- għal self garantit tal-Euratom u tal-BEI, il-massimi multiannwali huma approvati mill-Kunsill.